เอสเอ็มอีแบงก์เปิดสินเชื่อsmePowerเฟส 3
เอสเอ็มอีแบงก์ เปิด "สินเชื่อ smePower" เฟส 3 วงเงิน 2,000 ล้านบาท เก็บตกช่วยเหลือเหยื่อม๊อบแดงที่ถูกเพลิงไหม้
19 พ.ค. 2554

เอสเอ็มอีแบงก์ เปิด "สินเชื่อ smePower" เฟส 3 วงเงิน 2,000 ล้านบาท เก็บตกช่วยเหลือเหยื่อม๊อบแดงที่ถูกเพลิงไหม้ 
นายโสฬส สาครวิศว กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า เอสเอ็มอีแบงก์ ได้เปิด สินเชื่อ smePower" เฟส 3 วงเงิน 2,000 ล้านบาท เพื่อใช้ปรับปรุง ซ่อมแซม ก่อสร้างอาคาร สิ่งปลูกสร้างสถานประกอบการที่ได้รับความเสียหายจากเพลิงไหม้ หรือความเสียหายที่เกี่ยวเนื่องกันแก่ผู้ประกอบการเอสเอ็มอี ที่ได้รับผลกระทบจากการชุมนุมในเขตพื้นที่กรุงเทพมหานคร ตามประกาศเป็นพื้นที่ประสบภัยพิบัติ 7 เขต ได้แก่ คลองเตย ดินแดง ปทุมวัน บางรัก สาทร ราชเทวี วัฒนา ดุสิตและพระนคร อัตราดอกเบี้ย MLR-3% ระยะเวลากู้สูงสุดไม่เกิน 6 ปี ปลอดชำระเงินต้น (Grace Period) 2 ปี วงเงินสูงสุดไม่เกิน 50 ล้านบาทต่อราย 
สำหรับผู้ประกอบการที่ได้รับผลกระทบจากเหตุการณ์ดังกล่าว ขอคำปรึกษาและยื่นกู้ได้ ที่สำนักงานใหญ่เอสเอ็มอีแบงก์ได้วันที่ 30 มิ.ย.นี้ หรือจนกว่าจะเต็มวงเงินสินเชื่อ